5. ทรัพย์สินที่ใช้ในการประกอบธุรกิจ

5.1 ที่ดินและอาคาร

ณ วันที่ 31 ธันวาคม 2551 บริษัทฯ มีกรรมสิทธิ์ในที่ดินรวม 26 แปลง มีมูลค่าตามบัญชีรวม
158,350,663.65 บาท ส่วนอาคารมีมูลค่าตามบัญชีรวม 845,095,109.57 บาท

นอกจากนี้ บริษัทฯ ได้ทำสัญญาเช่าที่ดิน เนื้อที่ 5 ไร่ 92 ตารางวา ตั้งอยู่เลขที่ 25 ถนนสาทรใต้
แขวงทุ่งมหาเมฆ เขตสาทร กรุงเทพมหานคร จากสมาคมไว.ดับยู.ซี.เอ. กรุงเทพฯ
ตั้งแต่เดือนตุลาคม 2537 อายุการเช่า 30 ปี ขณะนี้เหลืออายุการเช่า 16 ปี
ซึ่งที่ดินดังกล่าวบริษัทฯ ใช้เป็นที่ตั้งอาคารสำนักงานใหญ่

5.2 เงินให้กู้ยืม

นโยบายการให้กู้ยืม

นโยบายการให้กู้ยืมของบริษัทฯที่สำคัญคือจะให้กู้ยืมแก่ผู้กู้ที่มีประวัติดี,
มีความสามารถในการสร้างรายได้เพื่อผ่อนชำระคืนเงินต้น
ในการกู้ยืมจะต้องมีอสังหาริมทรัพย์มาจดทะเบียนจำนองเป็นประกันโดยหลักทรัพย์จำนองจะมีมูลค่าเพียงพอที่บริษัทฯจะได้รับชำระหนี้โดยสิ้นเชิง
ในการให้กู้ยืมแก่บุคคลธรรมดาเพื่อซื้อบ้านไว้อยู่อาศัย บริษัทฯจะพิจารณาอายุ อาชีพ รายได้
เงินออมและวงเงินให้กู้ต่อมูลค่าหลักประกัน

ในการให้กู้ยืมอื่นๆนอกจากเพื่อที่อยู่อาศัย บริษัทฯจะพิจารณาความเป็นไปได้ของโครงการที่นำมาขอกู้
ประวัติของผู้บริหาร ประสบการณ์ในอดีต ฐานะการเงินของผู้ขอกู้ตลอดจนสัดส่วนหนี้สินต่อทุน

นโยบายการตั้งสำรองค่าเผื่อหนี้สงสัยจะสูญ

กรณีที่มีข้อบ่งชี้ว่าบริษัทฯจะได้รับชำระหนี้ไม่เพียงพอกับมูลหนี้
บริษัทฯจะพิจารณาตั้งสำรองค่าเผื่อหนี้สงสัยจะสูญโดยพิจารณาปัจจัยอื่นประกอบด้วยได้แก่ประวัติการชำระหนี้
ฐานะการเงินของลูกหนี้ ตลอดจนมูลค่าหลักประกัน
โดยเกณฑ์การตั้งสำรองค่าเผื่อหนี้สงสัยจะสูญจะบันทึกตามผลต่างของมูลหนี้(หมายถึง
ผลรวมของเงินต้นและดอกเบี้ยค้างชำระ)
กับราคาประเมินมูลค่าหลักประกันซึ่งราคาประเมินมูลค่าหลักประกันตามประกาศกระทรวงพาณิชย์อาจใช้ราคาใดราคาหนึ่งดังต่อไปนี้

1. ราคาประเมินของพนักงานเจ้าหน้าที่ตามประมวลกฎหมายที่ดิน

  2. ราคาประเมินของนิติบุคคลที่นายทะเบียนประกันวินาศภัยให้ความเห็นชอบให้ เป็นผู้ประเมิน

  ราคาอสังหาริมทรัพย์

3. ราคาที่ได้รับความเห็นชอบเป็นหนังสือจากนายทะเบียนประกันวินาศภัย

นโยบายการระงับการรับรู้รายได้

รายได้ส่วนที่เป็นดอกเบี้ยสำหรับระยะเวลาหลังจากที่ลูกหนี้ผิดนัดชำระติดต่อกันเป็นเวลาเกิน 6
เดือน
บริษัทฯจะหยุดรับรู้รายได้และจะนำดอกเบี้ยส่วนนั้นมารวมคำนวณเป็นรายได้ในรอบระยะเวลาบัญชีที่ได้รับชำระหนี้เมื่อเข้าเกณฑ์ดังนี้
คือ
คาดหมายว่าจะไม่สามารถได้รับชำระหนี้หรือมีกรณีให้เห็นชัดเจนว่าลูกหนี้ไม่มีเงินหรือทรัพย์สินเพียงพอที่จะชำระหนี้
เป็นต้น

หน้า 37

นโยบายในการปรับโครงสร้างหนี้

การปรับโครงสร้างหนี้เป็นการแก้ไขหนี้ที่มีปัญหาเพื่อให้บริษัทฯ
มีโอกาสได้รับชำระเงินกู้ยืมคืนได้มากที่สุด หรือเพื่อให้ลูกหนี้สามารถอยู่รอดเพื่อชำระหนี้ได้
การปรับโครงสร้างหนี้อาจกระทำได้โดยการผ่อนปรนเงื่อนไขการชำระหนี้ให้แก่ลูกหนี้ ได้แก่
การลดอัตราดอกเบี้ย การขยายเวลาชำระหนี้ออกไป
การจัดให้ลูกหนี้ผ่อนชำระตามกระแสเงินสดของลูกหนี้โดยลูกหนี้ต้องพิสูจน์ว่าประสบปัญหาที่ไม่สามารถผ่อนชำระหนี้ได้

5.3 เงินลงทุนในหลักทรัพย์

นโยบายเกี่ยวกับเงินลงทุนในหลักทรัพย์

การลงทุนในหลักทรัพย์ นโยบายที่สำคัญคือความมั่นคงปลอดภัยของเงินลงทุน
การกระจายการลงทุนและผลตอบแทนจากการลงทุนเหมาะสมกับความเสี่ยงที่บริษัทฯยอมรับได้
การลงทุนของบริษัทฯโดยส่วนใหญ่จะเป็นการลงทุนระยะยาว
ได้แก่การลงทุนที่ให้ผลตอบแทนคงที่ได้แก่ หุ้นกู้ พันธบัตร
นอกจากนี้ยังลงทุนในหุ้นที่จดทะเบียนในตลาดหลักทรัพย์และหุ้นนอกตลาดหลักทรัพย์
โดยเงินลงทุนในหลักทรัพย์บริษัทฯถือตามมาตรฐานบัญชีที่เกี่ยวข้องได้แก่การจัดประเภทเป็นหลักทรัพย์เผื่อขายกล่าวคือผลต่างของราคาทุนกับมูลค่ายุติธรรมจะแสดงในส่วนของผู้ถือหุ้นในงบดุล
ในส่วนของหุ้นนอกตลาดหลักทรัพย์หรือเงินลงทุนทั่วไปแสดงไว้ในราคาทุน

การบริหารความเสี่ยงจากการลงทุน

การลงทุนในหลักทรัพย์
บริษัทฯกำหนดให้มีกระบวนการพิจารณาการลงทุนโดยรวบรวมข้อมูลข่าวสารจากองค์การ
สถาบันวิจัยที่มีชื่อเสียงและเชื่อถือได้ทั้งในและต่างประเทศ
เพื่อดูทิศทางเศรษฐกิจตลอดจนพิจารณาผลกระทบที่เกิดขึ้นในระดับโลก ภูมิภาคและประเทศ
เพื่อนำมาประกอบการจัดสัดส่วนสินทรัพย์ลงทุน

ในด้านตราสารทุน เพื่อลดความเสี่ยงในด้านความผันผวนของราคาหลักทรัพย์
บริษัทฯจะเน้นการลงทุนระยะยาวและวิเคราะห์หลักทรัพย์โดยใช้ปัจจัยพื้นฐานได้แก่
อัตราการจ่ายเงินปันผล อัตราส่วนหนี้สินต่อทุน อัตราส่วนราคาต่อกำไรต่อหุ้น
อัตราส่วนราคาต่อมูลค่าตามบัญชีต่อหุ้น ในส่วนของตราสารหนี้ เลือกลงทุนในตราสารหนี้ภาครัฐ
และเน้นการลงทุนผ่านกองทุนที่ลงทุนในตราสารหนี้
โดยผู้ออกตราสารมีอันดับเครดิตที่ดีและกำหนดอายุเฉลี่ยของตราสารหนี้ให้สอดคล้องกับทิศทางการเปลี่ยนแปลงของอัตราดอกเบี้ย

การตั้งสำรองค่าเผื่อการด้อยค่า

บริษัทฯ
จะติดตามและสอบทานเงินลงทุนในหลักทรัพย์อย่างใกล้ชิดเมื่อมีข้อบ่งชี้ว่าราคาตามบัญชีหลักทรัพย์ดังกล่าวสูงกว่ามูลค่าที่คาดว่าจะได้รับคืน
บริษัทฯจะรับรู้ผลต่างนั้นเป็นผลขาดทุนจากการด้อยค่าของเงินลงทุนในงบกำไรขาดทุน

หน้า 38

5.4 นโยบายการลงทุนในบริษัทย่อยและบริษัทร่วม

การลงทุนในบริษัทร่วม เป็นการลงทุนที่บริษัทฯ เข้าไปถือหุ้นมากกว่าร้อยละ 20 แต่ไม่เกินร้อยละ
50 ของจำนวนหุ้นที่ออกจำหน่าย โดยบริษัทฯ
สามารถกำหนดนโยบายการบริหารและการดำเนินงานผ่านที่ประชุมผู้ถือหุ้น

ในปัจจุบันบริษัทฯ มีการลงทุนในบริษัทร่วมในกลุ่มธุรกิจประกันภัยในต่างประเทศ
ซึ่งประกอบธุรกิจที่มีส่วนช่วยสนับสนุนและสอดคล้องกับการประกอบธุรกิจของบริษัทฯ
ซึ่งนอกจากจะเป็นการขยายโอกาสการลงทุนแล้ว บริษัทฯ ยังมุ่งเน้นการลงทุนระยะยาว
เพื่อเพิ่มผลตอบแทนในรูปเงินปันผลและกำไรเกินทุนด้วย

หน้า 39